English: Thank you, Llywydd. I know that there are some time restrictions, so I will not respond to all comments, but I would like to thank the Minister for her contribution. It's good to hear that the review will be completed by the end of the calendar year. The frustration for us is that if the process had started earlier, we would reach the finish line more quickly and we would then see positive outcomes in terms of the work of NRW. You are right that any additional funding would need to be justified, because I and others would be the first to complain if that weren't the case. Therefore, one recognises that. And there is this question of income, too, as you touched upon at the very end there, from the forestry estate and from any renewable energy projects. That has been something that has been on the table for many, many years and I do now think that we must have a clear decision - either that that is reinvested in the work of NRW, or it's not, once and for all. Now, 'gusto is coming' - I often quote this. I think that the Deputy Minister said that to the committee; I think that he was talking about public transport. Well, it feels like that for many things at the moment. Gusto is coming; well, it's about time it came, I do feel. Just to conclude, I also want to echo the thanks to NRW staff for the exceptional work that they do and the exceptional responsibilities that they shoulder. Whatever you think of the organisation, or of the regulations that they have to implement, nobody doubts the motivation and commitment of the individuals in NRW, who do work day and night to help deliver the Wales we all want to see. But, what's crucial, of course - and hopefully what this debate and our report will contribute towards - is that the Government also plays its part and keeps its part of the deal to ensure that NRW has the resources and capacity needed to do their work effectively. Thank you.
Welsh: Diolch, Llywydd. Dwi'n ymwybodol o gyfyngiadau amser, felly fe wnaf i ddim ymateb i bob sylw, ond dim ond i ddiolch i'r Gweinidog am ei chyfraniad hi. Mae'n dda clywed y bydd yr adolygiad yn cael ei gwblhau erbyn diwedd y flwyddyn galendr. Y rhwystredigaeth rŷn ni'n teimlo yw efallai petasai'r broses wedi cychwyn yn gynt, mi fyddem ni'n cyrraedd y llinell derfyn yn gynt a byddem ni'n gweld canlyniadau cadarnhaol o safbwynt yr allbwn o safbwynt gwaith Cyfoeth Naturiol Cymru. Rŷch chi'n iawn fod angen cyfiawnhau unrhyw bres ychwanegol, achos dwi'n gwybod mai fi ac eraill fyddai'r cyntaf i gwyno os doeddech chi ddim yn gwneud hynny. Felly, mae rhywun yn cydnabod hynny. Ac mae'r cwestiwn yma o incwm, hefyd, fel roeddech chi'n cyffwrdd arno fe reit ar y diwedd, o'r ystad goedwigaeth ac o unrhyw gynlluniau ynni adnewyddadwy - mae hwnna wedi bod yn rhywbeth sydd wedi bod ar y bwrdd ers blynyddoedd lawer a dwi yn meddwl nawr bod yn rhaid inni gael penderfyniad clir, nail ai bod hwnna yn cael ei ailfuddsoddi yng ngwaith Cyfoeth Naturiol Cymru, neu dyw e ddim, unwaith ac am byth. ' Gusto is coming ' - dwi'n dyfynnu hyn yn aml. Mi ddywedodd y Dirprwy Weinidog hynny i'r pwyllgor; dwi'n meddwl mai sôn am drafnidiaeth gyhoeddus roedd e ar y pryd. Wel, mae'n teimlo fel hynny tipyn bach ar lot o bethau ar hyn o bryd. Gusto is coming; wel, mae'n hen bryd i beth o'r gusto yna gyrraedd, dwi'n teimlo. Jest i gloi, dwi hefyd eisiau ategu'r diolch i staff Cyfoeth Naturiol Cymru am y gwaith aruthrol a'r cyfrifoldeb aruthrol sydd ar eu hysgwyddau nhw. Beth bynnag rŷch chi'n meddwl o'r sefydliad, beth bynnag rŷch chi'n meddwl o'r rheoliadau maen nhw'n gorfod rhoi ar waith, does neb yn amau cymhelliad ac ymrwymiad y bobl yn Cyfoeth Naturiol Cymru, sydd yn gweithio ddydd a nos i helpu gwireddu'r Cymru rŷn ni i gyd eisiau'i gweld. Ond, wrth gwrs, beth sy'n allweddol - a gobeithio beth fydd y ddadl yma a'n hadroddiad ni'n cyfrannu tuag ato fe - yw bod y Llywodraeth hefyd yn cadw eu rhan nhw o'r fargen er mwyn sicrhau, wrth gwrs, bod gan Cyfoeth Naturiol Cymru'r adnoddau a'r capasiti sydd eu hangen arnyn nhw i wneud eu gwaith yn effeithiol. Diolch.